text:
Tip no 1 : Ora ku bo bai hasi kompra Semper kue bo Karni,Galiña i Piskanan ultimo,despues bai direct na e kasa i paga .
Tip no 2 : Semper bai hasi bo kompra ku bo Coolbox i bo Cooling element den e tas pa tene bo karni nan frieuw.
Tip no 3 : Semper despues di hasi kompra bai kas direct i pone bo karni nan den frieuw.
Ta importante pa bo sa ku riba karni tin Bakteria ku ta krese den kalor, kalor ta riba di 7 °C. nos mester soru pa tur loke ta karni i Piska keda mas tantu ku ta posibel den frieuw .
Kon ta e manera adekua pa trata ku e karni na e momentu ku bo sake for di vrizer pa bai kushina ?
Tip di Oro : Saka bo Karni foi vrizer, pone den un baki ( komchi )den bo frishidèr abou pa e por dekongela trankil den un ambiente kaminda ku e Bakteria nan no ta bai krese. na e momentu ku bo pone e karni den kushina dekongela den nos temperatura di ambiente di 30 °C eta devastador pa e karni , e Bakteria nan ta bai kuminsa krese riba un spit hopi haltu riba e karni i e riesgo ku abo ta bira malu ta mas grandi . Bakteria mester di oxigeno pa nan krese. ora ku bo pone e karni dekongela den frishidèr sea alerta pa e drip di ontdooi paso e ta konsentra ku bakteria pa e no lek kontamina den bo frishidèr.
E temperatura pa e karni ta un maximo di 7°C
Soru pa bo frishidèr ta semper entre 0/4°C
Soru pa bo Vrizer ta semper bou di -18°C e por ta – 20°C of -30°C pero no -17 °C ni -10°C pa bo por kontrola esaki bo mester di un termometer tin frishidèr ku tine kaba si bo no tin ,bo mester kumpra un digital .
Ta hopi importante pa bo lesa bon kiko tin skibi riba e paki di karni tokante di e Fecha ku e ta kaduka Denter di kuantu Tempu bo mester Huze .
Karni semper tin Bakteria riba dje,e riesgo tey durante proseso ku bakterianan ku tabatin riba e bestia su kurpa of su mondongo por bini riba e karni.
Ki tipo di Bakteria ? esun mas comun jama Ecoli awor E coli ta un nomber general . tin algun spesifiko ku jama E coli O 157 ku ta un di e variantenan di E coli.
E coli O 157 eta un problema mundial dor ku e bakteria aki ta produsi un Toxina ku no ta wordu Deactiva ora ku nos kushine.
Salmonella ta duna bo infekshon bo por hañe dor di awa contamina of kuminda kurú ,webu, galiña ,lechi ectra.
Listeria ta e uniko bakteria ku ta krese den frieuw (den bo frishidèr ) eta kousa Abortus i hende grandi por muri di dje .Si bo kushina bo kuminda bon e kayente ta mata e Bakteria Listeria . e problema ku Listeria hopi biaha ta e kuminda nan ku no ta wordu kushina, manera salada.si e bakteria drenta den bo salada den frishidèr anto bo kome , e por tin konsekuensha pa bo Salú .
Listeria ta gusta e awa den bo frishidèr e kondens ku ta lek den bo frishidèr si e lek den bo salada i bo kome esaki lo e tin konsekuensia pa bo Salú .
Algun produktonan ku nos ta huza pa laba karni : Lamoenchi, Salu, i Binager.esakinan ta juda un tiki dor ku hopi di e bakterianan no ta gusta e zuur.Sea kouteloso ora bo ta laba Karni den kushina tene na kuenta ku e por spat den kushina i si bo no limpie ku habon ku awa i bo bai korta bo salada mesun kaminda sin limpie bon ,bo por kontamina bo Salada ku e bakteria di Listeria Ojoo .
kon bo ta haña sa ku un Karni a daña ?
1-Na su kolo berde of Maron skur 2- Na su Holo malu 3- eta manera Slijm 4- su struktura ta kambia bira Lebelebe.
E Produkto kora ku nan ta basha riba karni pa lage mustra fresku.algun di e mineral nan ta Sulfites , Nitrates , Nitrites .investigashonan hasi ta bisa ku tin un Posibel Riesgo pa Cancer den nan ,i tin hende ku ta Alergiko pa nan.
E fecha di kaduka di Karni ta hopiii importante pa mantene e kalidat i e Safty di e Karni .
ku plaser mi a informa mi mes pa por komparti ku abo ku ta lesa .


c: text/html

text: Diasabra anochi laat a drenta informe di cu tin un persona agressivo cu ta causando problema na un compleho di apartamentonan na Madiki, mesoraa dirigi un patruya na e sitio. Na yegada di e patruya nan a atende cu algun otro persona cu tabata na e sitio y cu a indica na nan cual ta e persona agressivo y causando molester na nan. Polis mesora a bay atende cu e sospechoso pero na e momentonan ey no tabata nada agressivo pero pa evita mas problemanan despues polis a detene e sospechoso y a bay warda di polis cun’e.

robotstxt: allowed

filter: keep


text:
Calabas/Kudawecha – E inkt ariba papel un caba di seca, cu ya TEAM SNOR ta den atake total! Contract estilo MOU a wordo firma e siman aki entre TEAM SNOR, guia p’e “beruchte” Snor Perez PhD MoD, y e trabuconan di TEAM BOU PALO, guia pa nada menos c’un tal Gibi!
Shonnan, e unico Domino Square Garden na mundo, lo ta epicentro atrobe di un otro temblor den mundo di domino. Diasabra awor, 15 di augustus, cuminsando pa 7’or di anochi en punto(!), e embahador di China aki na Aruba, esta Han, lo tene otro candeloso encuentro di domino entre dos teamnan rival di TEAM SNOR y TEAM BOU PALO.
Nos tin entendi cu ta net “rond” di fecha di hacimento di aña di “Snor” Perez e wega aki lo tuma luga, y si ta asina manera e rumornan ta core rond, ta hopi lo grita “hoy sebebe, mañana se debe!” Snor ta conoci pa su teorianan den domino estilo matematica avansa: Bo tabata sa cu si bo lanta cu 5 piedra di 6 den bo man, di cual un di nan ta 6-y-5, pero bo tin 1-y-blanco tambe den bo man, segun Snor, bo mester sali e ora cu e 1-y-blanco pa bo tin chens pa gana e wega? Bo no tabata sa? Wel shonnan, diasabra awor bin presencia e “workshap” di Don Snor pa bo hisa bo “domino skills to the next level”! Lesnan ta cuminsa diasabra awor 15 di augustus 2021, pa 7’or di anochi en punto(!), n’e unico Domino Square Garden na mundo, 99 Bar & Restaurant na Calabas.


text:
Awe den oranan di merdia varios unidad policial a wordo manda na EPB San Nicolas pa un pelea formal.
E prome informe cu por a scucha eybou tabata cu algun mucha homber lo a bin busca problema cu algun alumno y tabatin tiramento di piedra. Pero e informe aki no por a wordo confirma por medio di ningun victima.
Loke si por a confirma ta cu tabatin un pelea, pero na momento cu a tende cu polisnan ta na caminda, tur e bringandonan a bandona e sitio.
A base di informacion ricibi, a cuminsa un buskeda den e area. A para sigur dos auto pa control. pero no a topa cu nada extraordinario den e auto of no por a confirma cu nan tabata envolvi den e pelea.


text:
Djarason, 23 di yüni 2021 tabatin entrega di diploma na 44 polis ku resientemente a slag pa e opleiding di Voortgezette Politie Opleiding (VPO). E entrega a tuma lugá durante un seremonia riba e plenchi dilanti di kantine di ORV na Winston Churchillweg den presensia di funshonarionan di Opleidinginstituut & Veiligheidszorg (ORV) i Kuerpo Polisial Kòrsou (KPC), esnan ku a risibí diploma i nan famia. Minister di Hustisia interino i alabes Promé Minister sr. Gilmar Pisas tambe tabata presente i a dirigí palabra durante e seremonia. Di parti di ORV tabatin speech di direktor di ORV, sra. Alpha Falbru, hefe di Specialistisch Opleidingen & Leiderschapstrajecten interino sr. Raindell Martina. sr. Raymond Ellis hefe interino di KPC tambe a dirigí palabra. Despues di e speechnan menshoná a sigi ku entrega di diploma na e kolaboradónan (VPOers) di KPC, ku tabata na enkargo di Minister di Hustisia, direktor di ORV i hefe interino di Kuerpo Polisial Kòrsou.
VPO
E estudio Voortgezette Politie Opleiding ‘VPO’ ku ta pa e ‘Senior Medewerkers’ di Kuerpo Polisial Kòrsou a start na 2016 i terminá na 2021. Ta trata di un opleiding riba nivel SBO-4 rekonosé pa Minister di Enseñansa. Beroepsopleiding VPO ta un opleiding pa e middenkader di e Kuerpo Polisial. E ‘senior medewerkers’ lo bai okupá posishonnan klave den Kuerpo Polisial Kòrsou, entre otro na Algemene Politiedienst, Bijzondere Politiedienst, Centrale Recherche, Georganiseerde Criminilateit i Informatie & Ondersteuning. VPO Ta un opleiding ku ta sigi despues di e opleiding Basis Politie Opleidings (BPO).
Polisnan ku a slag ta:
Klas 2016-I
Richenel Andrea, Melinda Angel, Renata Bentura, Esterine Bulo, Fernando Carrero, Johnny Cecilia, Marlon Conception, Vicmar Demali, Nairich Ignacio, Gilbert Kirndongo, Danika Marquez (mihó puntuashon empatá ku Ruvienne Sillé) , Edward Martis, Cedric Mercera i Maikel Stokkel.
Klas 2016-II
Ricardo Brooks, Lionel Cordilia, Gilbert Denisia, Humphrey Dijk, Deonisio Dunker, Marielle Every Conception, Sandymar Jandroep, Lesmary Jennie, Eldrin Kramers, Ronald Martina, Shanella Raap, Ruvienne Sille (ku a slag ku mihó puntuashon) i Clady Thomas.
Klas 2016-III
Estella Habat-Coffie, Rudy Isidora, Charlotte Lijde, Ramsij Lovert, Franklin Lucas, Spencer Luciana, Ludwin Manuela, Aishel Melfor, Neubert Melfor, Michael Mogen, Lisandro Muzo, Rudsel Offerman, Mantovanni Parris, Rayvon Raphaela, Desiree Sambo, Genevieve Rozalina-Schotborgh i Nigel van Thijs


text:
Oranjestad-Director di Departamento Maritimo Carlyle de Coteau a indica cu ta cla pa inicia un periodo nobo pa sector maritimo Aruba.
Manera ta conoci entrante 1 di april 2015 lo cuminsa cu e conbranza na barconan pa haci actividadnan den nos awanan teritorial.
E procedura pa e logra esaki tabata un caminda largo.
Sr. De Coteau a indica cu e proceso aki ta un procedura completamente nobo den Reino.
Ta asina cu ningun partner den Reino ta cobra pa uso di nan awanan teritorial.
E inciativa aki ta uno sigur di elogia Minister Oduber kende a mira e potencial pa establece e ley aki y haci di Aruba un bes mas un ehempel den Reino como e prome cu ta cuminsa cobra pa barconan haci uso di nos awanan.
Sr. De Coteau a splica cu Aruba tin dos pida awa unico den region, cu ta consisti di e transshipment area y e maintanance area. Tambe el a indica cu awor aki cu e introduccion di e ley aki tur cu haci uso di nan lo mester paga pa haci esaki.
E haven en redeverordering ta un ley unico y cu hopi beneficio pa pais Aruba. Esaki ta e oportunidad pa cuminsa un industria y sector economico nobo pa Aruba dentro di e sector maritimo, Sr. De Coteau a bisa.


text:
Papiamentu balansá: un kurso pa perfekshoná dominio di nos lenga
Simia Literario ta presentá tres workshop ku dr. Henry Habibe lo guia. E workshop kier yuda outornan perfekshoná nan Papiamentu. No ta trata di ortografía di Papiamentu, pero di Papiamentu ku hende sa usa inkorekto.
Aunke ku den pasado varios eksperto di Papiamentu a konstatá ku no tur hende sa papia i skirbi Papiamentu korekto i aunke e mes ekspertonan ta purba drecha esaki konstantemente, te awor akí ainda tin ‘Danjadonan di Papiamentu’ (Antoine Maduro). Na 1995 Otto Sprock ta kontstatá den su Lenga, ban kuida nos lenga ku ainda tin native speakers di Papiamentu ku no sa papi’e korekto of sin fout.
Den e tres workshop aki Henry Habibe lo duna ehèmpel di Papiamentu ‘inkorekto’ i lo purba perfekshoná e lenga di kursistanan mas tantu posibel ku ehersisio.
Fechanan: diasabra 2, 9 i 16 di desèmber 2017
Ora: 10.30 – 12.00 or
Adrès: Auteursbond, De Lairessestraat 125, Amsterdam
Entrada: € 60 pa tur tres workshop huntu, miembro di Simia Literario ta paga € 50.
E prijs di entrada ta ku kòfi, te i un kuki.
Por fabor registrá nomber na simialiterario@gmail.com promé ku 30 di novèmber i paga e entrada e promé workshop of paga e entrada di antemano na nòmber di Simia Literario, number di banko NL26 INGB0009310776.
Solamente tin 12 lugá pa kursista. Despues di pago no lo tin restitushon di plaka si un kursista no por bini workshop. Si ta posibel por manda otro hende den su lugá.


text:
Resultadonan di Beisbòl Liga Grandi ayera:
- Minnesota Twins a pèrdè di Cincinnati Reds ku skor di 2-1
- Boston Red Sox a pèrdè di Toronto Blue Jays ku skor di 11-2
Xander Bogaerts a konektá 1 doblete den 4 turno na bate. Xander tin un promedio di .289
- Colorado Rockies a pèrdè di Oakland Athletics ku skor di 4-1
- Seattle Mariners a derota San Diego Padres ku skor di 7-0
- Milwaukee Brewers a gana Philadelphia Phillies ku skor di 9-5
- New York Yankees a derota Los Angeles Angels ku skor di 3-1
Didi Gregorius a konektá 2 hit den 4 turno na bate ku 1 kareda anotá i otro empuha. Didi tin un promedio di .240
- Texas Rangers a pèrdè di Baltimore Orioles ku skor di 4-2
- Pittsburgh Pirates a derota Detroit Tigers ku skor di 9-3
- Chicago Cubs a gana New York Mets ku skor di 2-0 den 11 entrada
- Cleveland Indians a derota Tampa Bay Rays ku skor di 8-1
- San Francisco Giants a pèrdè di Miami Marlins ku skor di 6-5
- Washington Nationals a pèrdè di Atlanta Braves ku skor di 4-1
Andrelton Simmons no a konektá hit den 3 turno na bate. Andrelton tin un promedio di .268
- Kansas City Royals a pèrdè di Houston Astros ku skor di 6-5
- Chicago White Sox a gana St. Louis Cardinals ku skor di 7-1
- Los Angeles Dodgers a derota Arizona Diamondbacks ku skor di 4-3
Kenley Jansen a salba su di 13 partido di temporada pichando 1 entrada i permitiendo 1 kareda riba un honron ku 2 ponche. Kenley tin un efektividat di 1.53 den 18 partido
Partidónan di Liga Grandi pa awe:
- Cleveland Indians kontra Tampa Bay Rays
- San Francisco Giants kontra Miami Marlins
- Pittsburgh Pirates kontra Detroit Tigers
- Chicago Cubs kontra New York Mets
- Milwaukee Brewers kontra Philadelphia Phillies
- Texas Rangers kontra Baltimore Orioles
- Boston Red Sox kontra Toronto Blue Jays
- Washington Nationals kontra Atlanta Braves
- San Diego kontra St. Louis Cardinals
- Minnesota Twins kontra Kansas City Royals
- Colorado Rockies kontra Arizona Diamondbacks
- Seattle Mariners kontra Oakland Athletics
Breve:
Tripel A
- Jair Jurrjens no a risibí desishon den 5 entrada picha kaminda e la permití 7 kareda riba 9 hit i 4 base por bola pa Albuquerque Isotopes. Jair tin un rekert di 1-1 ku un efektividat di 5.13 den 8 salida
- Roger Bernadina a konektá 1 hit den 2 turno na bate ku 1 base por bola i 1 kareda anotá pa Albuquerque Isotopes. Roger tin un promedio di .261
- Yurendell de Caster a konektá 3 hit den 4 turno na bate ku 3 kareda anotá i 1 kareda empuha pa Piratas de Campeche. Yurendell tin un promedio di .300
Klase A
- Gianfranco Wawoe no a konektá hit den 1 turno na bate pa Clinton LumberKings. Gianfranco Wawoe tin un promedio di .262
- Carlton Daal no a konektá hit den 4 turno na bate pa Daytona Tortugas. Carlton tin un promedio di .272
- Ademar Rifaela a konektá 1 tripel den 3 turno na bate pa Delmarva Shorebirds. Ademar tin un promedio di .333
- Sherman Lacrus no a konektá hit den 2 turno na bate pa Spokane Indians. Juremi tin un promedio di .235
- Juremi Profar a konektá 2 hit den 4 turno na bate pa Hickory Crawdads. Juremi tin un promedio di .222
- Darren Seferina a konektá 3 hit for di kua 1 doblete i 1 tripel den 6 turno na bate ku 2 kareda anotá pa Peoria Chiefs. Darren tabata falta un honron pa bati pa ‘cycle’. Darren su promedio ta .315
Liga di Nobato
- Hendrik Clementina a konektá 2 hit den 4 turno na bate pa AZL Dodgers. Hendrik tin un promedio di .200
- Jonathan Martijn a konektá 3 hit for di kua 1 doblete den 5 turno na bate ku 1 kareda anotá i 3 empuha pa Billings Mustangs. Jonathan tin un promedio di .355
- Terrence Josephina a konektá 2 hit den 5 turno na bate ku 1 kareda empuha pa DSL Braves. Terrence tin un promedio di .258
- Sander Boeldak a konektá 1 hit den 3 turno na bate ku 1 kareda anotá i 2 empuha pa DSL Braves. Sander tin un promedio di .260
- Raysheandall Michel a konektá 1 hit den 4 turno na bate ku 1 base por bola i 1 kareda anotá pa DSL Braves. Raysheandall tin un promedio di .358
- Chris Pieters a konektá 1 hit den 1 turno na bate ku 3 base por bola i 1 kareda anota pa DSL Cubs. Chris tin un promedio di .241
- Shakir Albert no a konektá hit den 1 turno na bate pa AZL Dodgers. Shakir tin un promedio di .217
- Jerson Dometilia no a konektá hit den 1 turno na bate ku 2 base por bola i 1 kareda anotá pa DSL Dodgers. Jerson tin un promedio di .292
- Rachid Engelhardt no a konektá hit den 3 turno na bate pa DSL Orioles. Rachid tin un promedio di .212
- Alexander Rodriguez a konektá 2 hit den 5 turno na bate pa DSL Rays. Alexander tin un promedio di .273
- Zaino Henriquez no a konektá hit den 2 turno na bate ku 1 base por bola i 1 kareda anotá pa DSL Twins. Zaino tin un promedio di .140
Liga Independiente
- Curt Smith a konektá 1 hit den 6 turno na bate ku 1 kareda anotá i 2 empuha pa Lincoln Saltdogs. Curt tin un promedio di .292


text:
Ora nos ta papia di kemadura, nos no ta papia solamente di kemadura okashoná pa kandela/kayente. Un bestia tambe por haña kemadura na diferente manera. Kayente di mas, friu di mas, stom, inhalá huma òf airu kayente, un shòk eléktriko, solo òf algu kímiko por okashoná kemadura.
Ta konosí kaba ku un kemadura por ta konsistí di diferente grado pero kon bo ta rekonosé un ke otro?
Kemadura di promé grado, e kueru ta hasi doló ora mishi kuné i e ta kòrá i e por haña blar.
Kemadura di segundo grado, esaki ta sumamente doloroso pa e bestia, e kueru ta mustra manera pèrkamènt i e ta seku. E ta hinchá na e lugá kaminda tin e herida.
Kemadura di tersera grado, esaki ta e kemadura masha serio, e lana ta laga lòs. E kueru ta mustra sea blanku òf e ta pretu manera karbon. Komo ku e nervionan ta afektá kisas e no ta sinti doló.
Kiko pa hasi:
• Laga awa friu basha riba e lugá aki òf pone un “icepack” pa mas o ménos 15 minüt riba dje òf te ora e temperatura di kurpa normalisá
• Tene kuidou pa hipotèrmia, si e bestia kuminsá tembla stòp di fri’é
• No hunta nada di loshon òf kos vèt riba e herida
• Si akaso e herida ta grandi òf e bestia ke lembé, tap’é ku algu ku no ta pega. No hasi uzo di katuna pasobra e ilunan por pega riba e herida
• Dun’é awa ku suku, pero solamente si e no ta fuera di konosementu i ku e por guli bon
Den kaso di kimamentu tin chèns grandi pa deshidratashon, infekshon i shòk, manera bo kaba di fria e herida bai un veterinario inmediatamente. E lo sigui enkargá su mes ku e kuido di e bestia pa evitá pió. Kemadura ta algu sumamente serio ku no tin mag di balotá.
©Rescueracao, translation Denice Bezemer. Like us @ Facebook


text: Dialuna atardi a drenta informe di un accidente cu hende herida na e cruzada Weststraat/Boliviastraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e manehador di un electric step tabata for di nort den direccion prohibi riba Weststraat y un Daihatsu Terios biniendo for di pabao den Boliviastraat a wak pazuid so y a sali subi e cruzada y e electric step a bin dal den banda robes di e Terios. Debi na e impacto akine manehador di e step a cay kap su cabes. Na yegada di e ambulans nan a atende e victima y a transporte pa hospital.


text:
Diahuebs anochi a drenta informe di un problema formal na Yen Yen Bar Restaurant, mesora a dirigi patruya na e sitio. Na yegada di e patruya no a haya ningun informe di e patruya mientras un otro yamada a bisa cu cosnan ta bayendo for di man, despues di algun intento pa haya contacto cu e patruya a dicidi pa manda mas patruya pa reforsa nan coleganan. Na yegada di e refuerzo a logra domina e situacion y a detene 2 dama habla spaño cu tabata burachi. Mesora polis a hiba nan warda di polis ya cu e damanan aki tabata blo insulta y altera. Na yegada na warda por a tende tur e scandal cu e damanan aki tabata haci.
1 thought on “Polis a detene 2 dama burachi fresco cu tabata blo insulta!”
-
Caunto mas e pais aki mester wanta di e come mugre nan aki,ku a jega morto di hamber aki riba
Don nadje. Dicon ley di cura di porko ku tin riba e pais aki tin cu keda wanta biana di e mierdanan aki. Saca esos iho de p…. Afuera asja su pais para que come su mierda en su propio pais. Aruba esta jeno de LACRA qu biene de VEnezuela Colombia,ext ext.


text:
Den kaso ku entiero ta 6 dia òf mas despues di e fayesimentu, e ora ei bo ta obligá pa pidi suspenshon di entiero.
Fayesementu
Deklarashon di fayesimentu
Ora un ser kerí fayesé, bo ta enfrentá hopi kos ku bo tin ku regla. Por ehèmpel bo tin ku skohe si bo ke laga der’é òf krem’é. Di un hende ku fayesé na Boneiru, mester hasi deklarashon na Entidat Públiko Boneiru. Mayoria biaha e agensia funeraria ta mèldu e fayesimentu na departamentu di Registro Sivil. Despues di traha e akta di fayesimentu e ámtenar di Registro Sivil ta duna pèrmit pa entiero òf kremashon, pasobra na Boneiru mester dera òf krema un fayesido dentro di 6 dia despues di su fayesimentu. E agensia funeraria por duna bo tur informashon tokante e posibilidatnan pa entiero i kremashon.
Importante
Entrada liber
Djaluna - Djaweps: 08' or - 12' or


text:
Palm Beach – Diaranson mainta informacion a drenta di un accidente serio panort di e luznan di trafico na Palm Beach.
Ja pa varios siman e luznan aki no ta den funcion, y a pone avisonan electronico ariba Avenida Nelson O. Oduber cu esakinan no ta trahando.
Diaranson mainta un Kia Picanto v-car a subi e crusado for di banda di pariba, y pa su mala suerte tawata tin un pick up biniendo di pazuid cu velocidad hopi halto.
Esaki mas cu claro a causa un impacto hopi duro, unda cu e la lastra e v-car pege contra un mata di Kwihi, pa despues e pick up mes para panort di dje cara pabou.
Un total di tres persona a resulta herida, unda cu mester a haci uso di tres ambulance y rapid responder, y tambe dos unidad di Brandweer.
Bomberonan mesora a drenta den accion pa asina libera un dama turista cu a keda pega den e Kia Picanto.
Chauffeur di e pick up tambe a resulta herida, cu kap serio na cabes pero asina mes e la cana subi ambulance.
Tur tres herido a wordo transporta pa hospitaal.
Polis a cera e area pa asina trabounan di rescate por a tuma luga, esta di parti di Brandweer.
Takelwagen mester presenta pa bay cu ambos auto, mirando cu nan lo no por move ariba nan propio forsa.


text: WILLEMSTAD – Ayera hues Sr. Constantijn van Dam van Isselt a bai di akuerdo ku e petishon di Ministerio Públiko pa suspendé e kaso di Burney ‘Nini’ Fonseca. Segun hues Van Dam van Isselt, Ministerio Públiko no a bisa ainda ki dia nan lo por trese e kaso Maximus dilanti hues. Pa hues Van Dam van Isselt, e interes di e akusado pa warda su kaso den libertat ta pisa mas ku e interes hudisial na e momentunan aki i konsekuentemente e akusado tin e derechi di warda su huisio den libertat. Apesar di esaki, Burney Fonseca ta keda un sospechoso i mester keda disponibel pa polis i hustisia. Tambe e akusado no mag di bandoná Kòrsou i mester entrega su pasaporte.


text:
Willemstad, 8 di sèptember, 2021 – UPDATE Curaçao Medical Center (CMC) ta bek online. ICT CMC i UTS/Flow a solushoná e problema di konekshon entre CMC i e datacenter.
More news
-
CMC ta firma akuerdo ku ‘Prinses Wilhelmina Fonds’
Willemstad, 25 di novèmber 2021 – Curaçao Medical Center (CMC) a firma akuerdo ofisial ku Prinses Wilhelmina Fonds (PWF) pa por brinda sosten siko sosial na pashèntnan ku kanser den CMC i nan famianan. Ku e akuerdo aki e trahadónan sosial di PWF lo tin e oportunidat pa bishita pashèntnan durante nan proseso di atmishon …
CMC ta firma akuerdo ku ‘Prinses Wilhelmina Fonds’ Read More »
-
CMC ta start bèk ku kuido elektivo i orario di bishita normal
Willemstad, 3 di febrüari, 2022 – Entrante di djaluna, 7 di febrüari, Curaçao Medical Center (CMC) lo kuminsá bèk ku operashonnan elektivo pa pashèntnan riba lista di espera, konsistiendo di 1,834 pashènt. Departamentu di planifikashon lo tuma kontakto ku tur pashènt pa kordiná nan fecha pa operá. Ta trata di e operashonnan ku a keda …
CMC ta start bèk ku kuido elektivo i orario di bishita normal Read More »
-
Komishon nombrá pa hunta di komisario ta skohe Gilbert Martina komo CEO di Curaçao Medical Center
Willemstad, 5 di yüli, 2021 – Sr. Gilbert Martina, ku for di desèmber 2019 ta karga e funshon di interim CEO di CMC, a keda selektá komo e mihó kandidato pa duna guía na e hòspital. Gilbert Martina a wòrdu nombrá 1 di yüli pa un kontrakt di 4 aña. Su ròl ta inkluí maneho …
Komishon nombrá pa hunta di komisario ta skohe Gilbert Martina komo CEO di Curaçao Medical Center Read More »
-
CMC ta kanselá tur operashon elektivo
Willemstad, 9 di yanüari, 2022 – Entrante di djaluna 10 di yanüari, Curaçao Medical Center (CMC) ta kanselá tur operashon elektivo te ku un próksimo anunsio. Operashonnan agudo i esensial si ta kontinuá manera den pasado. Sitanan na poliklínika i otro tratamentunan tambe ta sigui. Tuma nota ku CMC lo yama tur pashènt di kual …


text:
ISBN: 978-9904-2-186-6
Mosaiko 4 HAVO/VWO/SBO/HBO
$ 49,45 O.B Excl.
Fls 90.00
Teniendo kuenta ku tur eksigensia ku programa di èksamen ta indiká, a parti e buki den kuater kapítulo. E promé kuater kapítulonan ta referí na e kuater profilnan ku ta distinguí den enseñansa pa HAVO i VWO, esta ekonomia, komunidat, naturalesa i salubridat i kultura i komunidat. Na kuminsamentu di kada kapítulo por nota kiko lo skucha, wak, papia, lesa, skibi i siña relashoná ku tal tema. Tur kapítulo tin sinku parti. E di sinku parti ta trata fikshon, esta teksto literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon a graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.
In stock
Compare


text:
Nos a demostrá ku nos ta dushi hende. Ban mantené nos isla limpi.
Djasabra 18 di sèptèmber, a tuma lugá e ‘World Clean Up Day’ 2021, Kòrsou a forma parti huntu ku 180 pais mas di e evento sosial mas grandi na mundu. Despues di algun luna di preparashon, Curaçao Clean Up por bisa ku e dia tabata unu eksitoso. Curaçao Clean Up ta hopi satisfecho kon e mainta di limpiesa a bai ku boluntarionan ku a rekohe shushi rònt Kòrsou for di Bandariba te Bandabou. Komo 2400 boluntario a partisipá na e mainta di limpiesa aki na 95 lokashon den tur bario di Kòrsou. E kantidat di shushi ku a rekohe a pasa 300 mil kilo. Den transkurso di siman nos lo tin e kantidat definitivo. Atrabes di e 9 añanan a rekohe mas di 3,2 mion riba nos isla ku un total di 21.000 boluntario.
DANKI na TUR boluntario ku e aña aki atrobe a hasi limpiesa tantu riba tera komo bou di laman. Danki na komersio, instansia, bario, gruponan sosial i deportivo, skol i individualnan ku a partisipá ku un gran motivashon i amor pa hasi nos isla limpi. Danki spesial na Prensa en general, Ministerio di GMN, CTB ,MCB ku for di un prinsipio a kere den e meta. Tambe na tur kontratista ku a duna un man riba e dia aki. Sin nan e dia aki lo no tabata un éksito.
Curaçao Clean Up ta spera ku despues di djasabra último ,nos lo sa pa sigui tene Kòrsou limpi. Un isla limpi ta na bienestar di nos salú i nos ekonomia.
Ban keda kòrda ku e isla ta di nos tur i ta nos tur mester mantené limpi .
Ban sigi tene nos wowo habrí pa kada sushi ku nos mira rònt di nos.
Ban stòp ku tiramentu di shushi for di nos outo.
Ban sigui konsientisá nos komunidat pakiko nos mester biba riba un isla limpi.
Si kada bario,skol, instansia organisashon i negoshi tene su aria limpi nos lo logra tene nos isla limpi .
Un be mas DANKI na un tur ku a kontribuí pa Curacao Clean Up logra e meta pa un Kòrsou limpi.
Otro aña ta kumpli 10 aña ku Curaçao Clean Up ta organisá e aktividat nashonal di limpiesa i ta di 5 aña ku ta partisipá na e ‘World Clean Up Day’.
Atentamente,
Fundashon Curacao Clean Up
Sharo Bikker, tel 5154169


text:
Lokal
Bienestar Total i un peso salú pa tur: “Un bon nutrishon promé i durante embaraso ta esensial pa un yu salú!” Skibi pa Melly Bergland, Wellness Coach.
Den kuadro pa promoshon di Bienestar Total i un peso salú pa tur Melly Bergland, Wellness Coach ta trata e siman aki ku un bon nutrishon promé i durante embaraso ta esensial pa un yu salú.
Melly ta kontribuíendo engrande ku Papiamentu komo outor di bukinan di Transformashon, bukinan di Reseta, bukinan di Menú, buki di Detòks Wholístiko, bukinan di Renobashon Spiritual, bukinan di Biba Veggie Style i bukinan di Reseta Veggy Style, Buki di Reiki i varios manual di kurso pa desaroyo pèrsonal.
Tur e bukinan aki ta optenibel na Piramid Top Wellness Center.
Awendia mayoria hende ta plania pa haña yu.
Lo tin hende muhé tambe ku ke baha di peso promé ku nan haña un yu.
E estado di nutrishon di e muhé promé ku e sali na estado ta di sumo importansia, pa tantu e mama komo pa e yu ku ta bin na mundu. Si un muhé tin un estado di nutrishon malu dor di kustumbernan di komementu robes òf p.e. dor ku e la tene un dieta muchu estrikto, e chèns ta grandi ku e tin un skarsedat na un sierto kantidat di nutriente.
E yu ta haña su kuminda via di e mama.
Ora e mama no tin sufisiente reserva di sierto nutrientenan, e ora ei e no por duna e yu sufisiente tampoko.
Un estado di nutrishon malu di un muhé ta nifiká un komienso malu pa e yu. Si e kustumbernan di nutrishon ta bon promé ku embaraso, e yu tin un bon komienso.
E providensia di proteina mester ta bon; e desaroyo i e kresementu di e plasenta, e yu i e klirnan di e pechunan, ta eksigí proteina komo supstansia di konstrukshon.
Nos kuminda generalmente ta kubri sufisiente proteina pa e nesesidat aki.
Dor ku e eskeleto di e yu ta desaroyá, tin un nesesidat grandi pa Calcium.
Calcium ta ser warda den e tegidonan di e wesunan i pa e motibu ei e ta duna e wesunan fortalesa.
Dor di bebe un glas di lechi ku un tiki vèt por tapa e nesesidat di Calcium èkstra aki.
Dor di formashon di sanger di e yu i pa motibu ku e delaster lunanan e yu ta traha un reserva di heru, e providensia di heru di e muhé na estado mester ta bon.
E hende muhé mester sòru pa su kuminda ta riku na heru manera, karni, produktonan di grano volkoren, bonchi i berdura. Banda di esaki ta importante tambe pa e kuminda kontené un produkto ku ta riku na vitamina C.
Ora tin vitamina C den bisindario, heru ta ser tumá mihó den sanger.
Por hasi esaki dor di p.e. bebe un glas di djus di apelsina na yuna. Hopi sorto di berdura i tambe batata ta kontené vitamina C.
Ora ta kome kuminda kayente, e heru den e karni por ser tumá bon den sanger debí na presensia di vitamina C den e berdura i e batata.
Durante di e embaraso, e nesesidat di foliumzur i vitamina B 12 ta oumentá.
Ámbos vitamina ta hunga un ròl den kresementu di e tehido. Suplemento pa foliumzur ta rekomendabel for di mas òf ménos 4 siman promé ku embaraso tuma lugá, te 8 siman despues. Bo ta haña vitamina B 12 den karni, piská, webu, lechi i keshi.
Bo mester sòru pa e produktonan aki ta bon representá den bo menú diario. Un bon providensia di vitamina D ta nesesario pa Calcium ser tuma bon den sanger.
Vitamina D ta un vitamina ku ta disolvé den vèt i bo ta hañ’é den produktonan riku na vèt manera, manteka, margarina, halvarina.
Vitamina D ta ser forma den kueru bou di influensia di rayonan di solo.
Ku e kuminda normal, e nesesidat di oumento di vitamina D no ta ser duna.
Ta rekomendabel pa bebe un suplemento di esaki for di e di kuater luna di embaraso.
Enkonekshon ku e chèns pa preshon haltu di sanger òf retenementu di vògt durante di embaraso, ta mihó evitá hopi natrium den kuminda.
Bebementu hopi òf moderá di bibidanan ku ta kontené alkohòl, a demonstrá di ta sumamente desbentahoso pa kresementu i desaroyo di e yu. Si bo ta desea mas splikashon tokante e tópiko aki bo por pasa kumpra e Buki di Transformashon volúmen 23 titulá “Ora bo ta enamorá ku bo bida bo ta kontrolá bo kuminda!” skibi pa Melly Bergland òf sigui e kurso aki.
– Pa mas informashon di un menú balansá por buska un buki Menú di ougùstùs 2021 i su buki di Reseta.
Kursonan pendiente ta kurso ku MENU entre 25 i 31 ougùstùs mainta 8:00 òf atardi 6:00 ku durashon di kuater siman i kurso ANALISIS DI BO PERSONALIDAT djasabra 4 sèptèmber merdia 1:00 pa atardi 5:00, FAST WEIGHT LOSS PLAN djaluna 13 sèptèmber mainta 7:30 òf atardi 17:30 ku durashon di 5 dia, kurso BIBA VEGGIE STYLE djarason 21 sèptèmber mainta 11:00 òf anochi 7:00 ku durashon di ocho siman i kurso TRANSFORMASHON djamars 10 ougùstùs mainta 11:00 òf anochi 7:00 ku durashon di seis siman,. – Tuma kontakto ku Melly Bergland òf Piramid Top; Menegrandeweg 2 òf bèl 869-7733 òf 510-2770 òf app. 520-8544. Bo por email tambe na [email protected] Bishitá i like nos Facebook page di Piramid Top Wellness. Kòrda ku “PREVENSHON T’E SOLUSHON”.
Lokal
Parlamentonan di Kòrsou, Aruba i Sint Maarten a kobardiá ante Ulanda
DEN HAAG. Loke nos a mira ta sosodé masha tempu kaba den nos pais, esta ku ta masha fasil pa zundra politikonan ulandes for di un distansia komo parti di Reino i komo patrosinadó di nos ekonomia na lugá a siña papia nan idioma pa por a komunika ku nan a pie de igualdat.
Nos a yega ne konklushon aki pa dos motibu: no por pone dede riba ún kos konkreto ku e delegashon a hasi pa forma union pasobra ni Aruba ni Sint Maarten no ta interesá den e punto di bista di Korsou.
Prueba di esaki ta e hecho ku entre nan ku nan mes no por a yega na un akuerdo riba kon ta bai atendé puntonan di desakuerdo politikamente ku e makambanan.
Sikiera pa desensia e delegashonnan por a manda un mensahe delantá pa Ulanda ku e tres paisnan ulandes den Karibe no por a yega na un akuerdo ku otro riba nan vershon alternativo pa resolvé disputa.
I no a sorprende masha hende ku te na final di dia presidente seshon a informá ku a anulá e punto di diskushon sin duna splikashon.
A keda na kada delegado individual of konhunto pa adivina ta kon bin e aktitut di union ku tabata reina por a kambia asina drastiko.
AREGLO DI
DISPUTA
E pre-historia riba riba e asuntu kon ta resolve disputa no ta dje bieu ei. E ta data di 11 aña pasá ora ku na 2010 a hinka un klousula den Statut ku mester traha un lei pa resolve disputa.
A traha un komishon ku pa demostra nan importansia no kier a yega na un akuerdo i tabata èks minister Plasterk kende a kibra un impasse presentando un lei ku no a satisfase ningun hende.
E palabra malu den e lei tabata ku ela yama Lei di Konsenso, un palabra ku ningun dje parlamentario den Karibe no a siña na skol Knops tabata mas bibu i ela revoká e lei i laga parlamentonan di e tres paisnan den reino mes bin ku nan lei.
A sigui Knops kende no tabata refina pero praktiko i a hinka e lei den lachi.
Di manera ku e parlamentarionan tin algu pa nan papia riba dje dia tene e proksimo IPKO……
Lokal
Ta kiko parlamentarionan a bai hasi Ulanda anto?
WILLEMSTAD. E reunion ku a tuma luga den kuadro di e reunionnan bi-anual entre partnernan den Reino apenas a pasa su promé dia di supuesto deliberashon ku Ulanda a resulta den un blamage pa Kòrsou for di momento ku e lider di delegashon di MFK, Thodé, a tene un diskurso ku si ela usa e idioma di Swahili, e lo a hasi mihó papel.
For di momento ku Thodé a kuminsa papia, sin por yuda nos a pensa riba difuntu Doktoor da Costa Gomez kende a presta pa tene un diskurso di komo 4 ora largu den nos parlamento di aquel entonces komo arma politiko pa desorientá su kontrinkantenan politiko den parlamento.
Esei mes tabata un barbaridat insólito pe tempu aya pero sikiera e ilustre politiko a hasi alarde di su dominio di palabrareria pa ridikulisá su rivalnan den politika kendenan no tabata analfabetiko den e materia pero mester rekonosé ku Doktoor a inventá un arma ku nan mester a rekonosé komo original i difisil pa imitá.
(Mester nota sí ku e tempu ei tabata pèrmiti pa dal bitter den parlamento i mas e alkohol tabata kore, mas lòs e lenganan tabata bira).
Frakshon di Democraat komo e rival historiko di Nashonal i COP (partido di ulandesnan den enseñansa i employé na Isla) a kai grandiosamente den e trampa di Doktoor.
Komo kontrinkante di debate nan a laga un miembro ku pasobra e tabata selador ku rango di referendaris loke ta nifiká ku e mester tabata sa lesa i skirbi, pa e surpasá Doktoor ku un diskurso mas largu. Ora ku e kronómetro a mustra ku ela surpasá durashon dje diskurso di Doktoor i a entrega palabra na presidente di parlamento, a toka na Doktoor pa replika i ela hasi esei ku e frase historiko pa eternidat: “Abrir la boca no es hablar”. Einan tur diskushon a kaba. Esnan ku no ta kere ku esaki tambe ta forma parti di nos folklor politiko, nos ta rekomendá nan buska den archivo di parlamento di tempu ku tabata traha minutas dje reunionnan nèchi imprimi na Curacaosche Courant di aquel entonces.
Honor a la verdad nos mester atmiti ku e loke nos tabata pa inmortalisa ku nos pèn awe a desviá ku e tema mes ku nos kier a bòrda riba dje ku te diskurso di e lider di frakshon di MFK, Thodé, i lamentablemente di henter e delegashon di Kòrsou lo haña un lugá aparte den e edishon di awe.
Lokal
Kastigu di 12 luna presu pa Mama di 4 yu na Ulanda ku a kobra € 197.495,- ilegal
WILLEMSTAD. Dos siman pasá un tribunal na Rotterdam a dikta un kastigu di 12 luna di prison pa un señora ku 10 aña largu (!!) a falsifika dokumento di belasting ku kual ela kobra kasi 200.000 florin Kurasoleño supuestamente pa kompletá pago pa kuida su 4 yunan na institutonan di mucha chikitu pero ta ku dokumento falsifika ela kobra e sèn na servisio di Belasting.
Dos siman pasá korte a trata e kaso kaminda Ministerio Publiko a akusá un señora di fam Michel di a kohe nan kabes’abou dies aña largu pe montante ku konverti na florin di Kòrsou ya ta kasi 400.000 florin.
E kos aki manera nan ta bisa na varnakulo, no ta yu di mama sino ‘tribu di mama’ por a kria ku sèn ku Servisio di Belasting a pag’é.
Korte a kondená e señora pa falsifikashon di dokumento i labamentu di plaka ku a meritá un kastigu di 12 luna.
Mañan ta hasi un luna ku wes a atendé e kaso i dikta sentensia mesora.
Servisio di Belasting a konsedé e señora e kompensashon ya menshoná pasobra ela hañ’é ku forsa retroaktivo. Fiskal a haña e kaso asina grave ku ela pidi 14 luna di kastigu di prisòn pasobra ta un estafa del carajo e señora a kometé.
Belasting ta paga e kompensashon aki pa promové i stimulá mayornan kombiná trabou pafó di kas i alabes paga pa kuida yu. E kompensashon yama Wet Kinderopvang (WKO).
Uniko kos ku e mama mester hasi ta laga un instansia pidi pa e yu bai un kinderopvang legal of sigi un trayekto di reintegrashon di ta hende ku tin un kondena i firma pa e kantidat di oranan ku e nan tin ku bai e sentro.
Servisio di Belasting ta duna e mayor un Toeslag ku nan por haña hasta ku forsa retroaktivo i ora aña bòltu e ta sigi kore outomatikamente.
I mas importante ainda, no tin nodi pa pidi un pèrmit nobo pasobra esun koriente ta sigi válido.
Ta solamente si salario dje señora kambia e tin ku registrá esaki ta un formulario ku e ta manda pa Belasting.
No ta kontrolá tur petishon sino ta tene ‘steekproef’.
Den e kaso aki wes a konstatá ku e formulario ku e señora a usa tabata falsifika. Otro ku a hala atenshon di Belasting a konstata ta ku di e sèn ku nan a pone riba su kuenta e no a paga e sentronan infantil.
E señora no por a ninga ku te mes a falsifika e formularionan pa kobra e ayudo sosial.
E no tabatin kómplise pasobra su kasá Michel no a pasa ni banda dje papelnan.
E manera ku e señora a haña sèn di belasting ta mediante froude ku ta un delito pasobra e no tabatin derecho riba e sèn.
E muhé tabatin tur formulario di banko loke a fasilitá pa Belasting saka sòm dje froude.
Duarte 10 aña e señora a hunga e wega aki i a kobra 197.495,- euro i posiblemente mas i awor e tin ku paga pe eror aki ku su libertat.
Wes a tuma e señora masha na malu loke ela hasi pasobra ela abusá si un sistema ku gobiernu a lanta pa mayornan por a sigi traha i gobiernu ta paga pa kuida nan yunan.
Den e kaso aki Belasting a konfia riba e datonan ku e señora a duna i ela kue nan kabes’abou.
Daily Nobo
Despues ku Orkan Ian a kaba di plama Cuba for di otro awor ta rumbo pa Florida
Lula Da Silva a akusá Bolsonaro di fomentá violensia na Brazil
Shakira lo por keda husga na Spaña pa supuesto froude fiskal
Segun Antony Blinken: Merka ta preparando pa apoya paisnan den Union Europeo ku gas
Na California: Fugitivo di hustisia huntu ku su yu muhé (15) a muri den un interkambio di tiru ku polis
Violadó di yu di kriansa a bai apelá kastigu i a haña mas aña aserka
Kuminsá orientá mucha di skol di trempan riba tentamentu na skol
Mark Mingo ta demandá OM pa miones di florin!
Curator kier a kobra PDVSA US$41,6 mion pa un debe di US$1.777.740
Rapòrt tokante kombatimentu di tentamentu i diskriminashon den skolnan
Trending
-
Lokal5 days ago
Violadó di yu di kriansa a bai apelá kastigu i a haña mas aña aserka
-
Lokal6 days ago
Kuminsá orientá mucha di skol di trempan riba tentamentu na skol
-
Lokal5 days ago
Mark Mingo ta demandá OM pa miones di florin!
-
Lokal6 days ago
Curator kier a kobra PDVSA US$41,6 mion pa un debe di US$1.777.740
-
Lokal6 days ago
Rapòrt tokante kombatimentu di tentamentu i diskriminashon den skolnan
-
Lokal6 days ago
YDK a haña but di Sociale Zaken Ulanda i mester paga Bijstand bèk
-
Sosial6 days ago
Jeny Minguel Miss Curaçao Holland 2022 rumbo ‘Miss Petit World 2023’
-
Lokal6 days ago
TARIFA DI GASOLIN I DIESEL TA BAHA, ELEKTRISIDAT I AWA TA SUBI LEVEMENTE


text:
WILLEMSTAD — Dia 26 di febrüari tabata un dia memorabel pa e divishon hubenil di Jong Holland.
Riba e dia en kuestion nan a estrená unifòrm di TUR su ekiponan di U-20 te ku U-9.
E sponsornan pa kada divishon ta:
U-20 ezone y Sanicare
U-17 Speedysecurity
U-15 PSB bank
U-13 Savanah
U-11 ASKA seguro
U-9 PSB bank
Manera ta konosí, te ku aña pasa, JH tabata hunga bou di e nòmber di Genesis Boys den e kategoria nan di U-13, U-11 i U-9.
E direktiva nobo ku a sinta 2 aña pasa, tabatin 4 meta pa kumpli kune:
- Bini ku un struktura atministrativo y sponsor nobo pa e team
- Adkeri e sobra divishon hubenil y yama tur Jong Holland
- Pone yerba y lus na nos vèlt na Zaquito y…..
- Bira kampion un biaha mas.
E ekipo a logra un ophetivo mas, esta punto nr. 2
Punto nr. 3, ya tin aprobashon i pronto e trabounan ta bai kuminsá.
Direktiva di Jong Holland ta sumamente orguyoso di e mucha nan di divishon U-20 te ku U-9.
Nan ta di e skol of Farm, y ta nan ta esnan ku mañan ta subi i bin den nos ekipo di promé divishon.


text:
Sero Biento – Recientemente polis tawata tin atencion di un fastioso na un adres na Sero Biento. Eynan segun informacion un mama y su yiu lo no tawata mag di keda den un cas mas.
Tawata diasabra merdia patruya a bay poco pura un adres na Sero Biento unda tur pertenencia di un menor di edad a wordo letterlijk poni cerca di caminda.
Polis a yega basta lihe na dicho adres pa asina tuma e menor over y hibe warda di Playa, unda cu slachtofferhulp tambe lo mester a yega.
Parse cu padrastro di e mucha lo no kier e mas den cas y su mama tampoco aparentemente lo tawata bon bini mas den e cas. Kiko lo a conduci na un extremo asina no ta duidelijk, locual nos sa cu e problema lo tawata tin algun dia andando y diasabra esaki a culmina na dicho extremo di saca tur pertencia benta banda di caminda.
Ariba imagen por mira locual ta parse e pertenencianan di e menor y posiblemente di su mama tambe, cu a keda benta banda di caminda.
Nos ta spera cu autoridad hunto cu slachtofferhulp por yega na un solucion pa e mucha y su mama por haya un luga safe pa biba trankil.


text:
E Sektor Empresarial mester sòru pa tin un klima di negoshi faborabel na Kòrsou i ta responsabel pa mantené esaki di e mesun forma. E foko di e sektor ta sintá riba kalidat di servisio i e rapides den reakshon pa ku e empresario; esaki dor di reakshoná mas lihé posibel riba preguntanan ku ta biba den komunidat pero tambe duna informashon di kalidat haltu na klientenan i reakshoná di forma proaktivo riba tendenshanan nobo den komunidat. Aparte di esaki e sektor ta karga e meta tambe pa stimulá produkshon di kultivo i vegetashon, stimulá e kresementu i kalidat di krio di bestia i promové uso responsabel di nos zonanan di peska.
Sektor Empresarial ta konsistí di dos departamento, esakinan ta


text:
allyson ponson
-
News
Allyson e ultimo atleta pa competi na Tokyo
Allyson Ponson e ultimo atleta di Aruba cu a competi den e Weganan Olimpico di Tokyo 2020 Diabierna mainta e…Read More »
-
News
Ally a hasi su ultimo training
Allyson Ponson a hasi su utlimo entrenamento. Awe den oranan di anochi aki na Tokyo, Allyson Ponson a hasi su…Read More »
-
News
Weganan Olimpico cla pa start
Nos tres atleta nan lo mira accion den e prome siman di Weganan Olimpico Despues cu diabierna awor e weganan…Read More »
-
Lima2019
Ally contento di su presentacion na Lima
Landado Allyson Ponson a competi pa di ultimo biaha na Lima, Peru den e 50m free. Aki Ally cu a…Read More »
-
Lima2019
Allyson ta hera final A den 50m Liber
Allyson Ponson ta hera Final A den 50m estilo liber pa 0.07 seconde y lo lidera e final B un…Read More »
-
Lima2019
Prome lugar pa Ally den Final B
Allyson Ponson ta keda na prome lugar den final B den e Weganan Panamericano Lima 2019. Allyson ta landa un…Read More »
-
Lima2019
Ally ta keda 0.09 sec leu di Final A
Landado Allyson Ponson ta keda 0.09 sec leu di un Final A den Weganan Panamericano LIMA 2019. Allyson Ponson por…Read More »
-
News
Make your vote count! Allyson Ponson
Eleccion di Comision di Atleta di Comite. 7 candidato a postula nan mes pa e eleccion aki y COA tin…Read More »


text:
Algun hotel di Disney ta eliminando e borchi di ‘Do Not Disturb’ pa e Staff por check riba algun di e cambernan. Walt Disney World a switch e borchinan di ‘Do Not Disturb’ pa ‘Room Occupied’ na un cantidad di hotel na Orlando, Florida segun vocero di e compania. Disney tambe ta permiti departamento di mantencion pa drenta e cambernan riba basis regular. Nan ta bati na e porta y anuncia nan presencia prome cu nan drenta segun e compania. E borchinan ta bisa: ‘ Disney Resort Hotel y su staff ta reserva e derecho pa drenta bo camber, aunke cu e borchi ta poni, pa mantencion, y siguridad, y cualkier otro motibo.’
E cambionan aki – entre otro tambe a tuma luga na Hilton Hotels cu a cambi’e na November 2017 – a bin den cuadro cu e tragedia cu a sosode na Mandalay Bay hotel na Las Vegas aña pasa. Esaki tabata e caso unda cu e sospechoso Stephen Paddock a huur un camber riba e di 32 piso anto converti esaki den un nest di sniper cu un arsenal di arma di candela. El a tira den un concierto cu tabata tumando luga pafo na e momentonan ey y mata 58 persona, heridado cientos mas den locual a keda conoci manera e tiramento di mas violento den historia di Merca.
Fuente: CNN


text:
ORANJESTAD – Iniciativa pa Desaroyo pa Empresa Arubano (IDEA) kier a invita tur esnan cu tin un negoshi existente of cu ta den proceso pa habri un negoshi pa asisti na su workshop di: ‘Time for taxes’.
E workshop lo tuma luga, diamars, dia 6 di september 2022 y ta duna door di Departamento di Impuesto (DIMP).
Algun topiconan:
- Inkomsten y winstbelasting;
- Administratieplicht;
- Aangifteplicht;
- Toepasselijke belastingen, manera BBO, LB and primanan social;
- Kico tur mester tene cuenta cu ne y con pa aplica esaki ora bo tin un negoshi.
E workshop aki ta completamente GRATIS y ta tuma luga na Departamento di Asuntonan Economico, Comercio y Industria na Sun Plaza, di dos piso di 9.00 am pa 12.00 pm.
Pa tur empresario existente of cu ta den proceso pa habri un negoshi y cu kier atende e workshop aki mester registra via e siguiente link:
https://www.eventbrite.nl/e/time-for-taxes-free-workshop-presented-by-dimp-for-business-owners-tickets-408966689377
Si acaso mester di mas informacion por jama nos na telefon #: 521-2440/ 521-2439.
Cupo ta limita, nos ta wardabo!
Abo tin un Idea? Haci bo Idea realidad. Bishita Idea na Departamento di Asuntonan Economico, Comercio y Industria, na Sun Plaza di dos piso, y nan lo yud’abo cu tur informacion y guia necesario.


text:
E promé kos ku bo tin ku puntra bo mes ora bo ta sospecha ku bo kachó ta malu, ta ku no ta nada ku lo por ta peligroso pa bo bestianan. Sòru pa bo bestianan ta sufisiente di ènter, i tambe ku nan no ta infestá ku kualkier plaga i ku nan resistensia ta bon. Kachónan salú ta mas resistente i ménos aksesibel pa malesa di otro.
Si bo ta sospechá ku e yu di kachó ta malu, semper bai un veterinario kuné promé ku bo bai kas kuné.
Kon bo ta rekonosé un yu di kachó malu. Na promé lugá na su wowonan. Bo ke mira e wowonan “lusi”. Un bista ku ta bria i ku ta kla. Yu di kachó tin un manera di wak ora nan ta malu ku e mihó manera di deskribí ta dòf i mat. Nan kurpa no tin grasia, ta slap i ketu. Ora bo kue su kueru tene i hisa bo ta mira ku e ta tuma su tempu pa bai bèk na su lugá. Esaki ta un seña ku e ta deshidratá. Kompará esaki ku bo mes kueru ku bo ta tene meimei di bo dedenan i laga los. Lo bo ripara ku e ta sak bai su lugá bèk. Otro karakterístika di malesa ta, kentura, sakamentu, habrimentu di barika òf pupu ku tin sleim/sanger den dje. Su lana ta pará, e tin parti limpi, su kueru ta yen ròchi. Karni djente blanku/ i sobra di su boka ku mester ta ros blanku tambe. E ta tembla, e ta haña steipi, i tin mal aliento. Den algun palabra sufisiente kos pa paga tinu i pa rekonosé. Yu di kachó ta vulnerabel i si bo warda di mas e por resultá fatal. Pues bai un veterinario promé pa promé asistensia.
Ora bo yega kas. Ta rekomendabel pa tene e chikí apart for di sobra kachó. Te ora ku bo tin sigur ku e no ta infektá ku algu kontagioso. Si no ta algu kontagioso? Hopi bon, pone inmediatamente serka sobra, esaki ta bon pa su desaroyo emoshonal. Bo tin ku tene apartá? Pensa riba lo siguiente. Pone apart so no ta sufisiente. Sòru pa un bon higiena, pues limpia e besindario di e yu di kachó kontinuamente ku por ehèmpel awa ku Kloròks. Pero kòrda tambe riba kontaminashon. Si bo a hasi algu ku e yu di kachó, laba bo mannan. Paga masha bon tinu ku bo no a Sali ku algu bou di bo slòf ku por kontaminá e otronan ku e bakteria. Laba tur su kosnan i sèrbètè apart . E kosnan aki ta zona manera masha spantoso, pero si bo ta atento riba higiena bo no tin masha di tin miedu di dje. Den e 4 añanan ku mi a kuida kachó nunka mi no tabata tin problema ku kontaminashon di malesa serka mi kachónan. Nos tabata tin tur tipo di bestia den kas. Di yu di kachó ku diferente sorto di sarna te kachó ku parvo i bichi.
Te hasta kachó ku tabata sospechá di ta kontaminá ku “hondenziekte” (malesa di kachó). E e mi tin ku bisa frankamente ku e periodo ei tabata un ku masha suspenso i ku a duna mi hopi nervio pero tur kos a yega na un final satisfaktorio. Danki Dios tabata trata di kasonan di sospecho ku no tabata tin niun efekto neurológiko manera mania i tabata tin un chèns pa bira e malesa di kachó. Ora ta trata di síntoma ku ta indiká bon kla ku ta trata di e malesa aki, esta pulmon sushi, wowonan sushi i mania di su kurpa kompleto, ta mihó pas’é angua pa e bai sosegá. Pero hopi kachó tambe tin wowo sushi, i pulmonnan sushi i kentura den otro situashon i na mi konsepto ta opta muchu lihé pa pasa nan angua pa nan bai sosegá.
Tin diferente produkto ku por yuda bo yu di kachó bolbe haña forsa. Sigur ora nan no ke kome ta importante pa duna nan nutriente i líkido. Esei ta mas importante ku kuminda riba su mes ora nan ta hopi malu.
Nutrical, un tubu ku ta konsistí di un vitamina i tur tipo di mineral di konsistente manera un stropi. Esaki ta ideal pa yu di kachó ku tin tiki resistensia. Tambe pa yunan di kachó ku tin algun lugá rondó sin kabei den nan lana. Tambe e ta yuda hopi bia ora ta trata di un tiki beskein òf ménos resistensia. E ta yuda nan superá esaki nèt un tiki mas mihó. E vitamina aki ta yuda nan haña un tiki mas apetit pasobra nan ta kuminsá sinti nan mes mihó. Algun bia pa dia algu mas ku grandura di un pitipuá ta sufisiente pa un chikí. E ta optenibel serka veterinario.
ORS, ta un produkto sumamente importante ku kada hende ku tin kachó ta kria mester tin den kas. E ta yuda ora bo tin yu di kachó ku a deshidratá/ suak òf ku tin habrimentu di barika. Yu di kachó ku tin habrimentu di barika ta pèrdè muchu líkido. Ku ORS bo ta yuda nan optené e suku, salu i mineral na nivel i pa mantené esaki na nivel. Trata na duna e yu esaki mas tantu ku ta posibel di bebe, maske ku ta 5 cc so kada mei ora.
Manera nan sinti nan mes un tiki mas mihó bo por duna nan algu mas. E ta un lucha enorme pero bo ta nota e kambio. No lubidá di duna e yu di kachó den mardugá tambe algun bia líkido. Esaki ta sumamente importante si bo ke salb’é i a largá su bida. Si akaso e no haña sufisiente líkido ta rekomendabel pa laga un veterinario dun’é pal’i bida.
Sòru pa bo kachó malu tin sosiegu i pone den un ambiente trankil. Sosiegu ta masha importante. Paga tinu ku friu, kualkier kos dun’é un butishi ku e por bai drumi banda di dje segun su deseo pa tene kayente. Pa hende i bestia salú bida den paisnan tropikal no ta friu pero pa bestianan malu/suak nan tin e nesesidat di kalor. Baña bestianan malu solamente si dòkter a preskribí esaki (por ehèmpel si ta trata di sarna òf beskein ku shampu spesial) den tur otro kaso, mantené nan seku! Tene kuidou ku trèk.
Lokual ku tambe ta bon pa tin den kas ta un tèrmometer. E promedio di temperatura di un kachó salú ta entre di 38 i 39 grado Celsius. Tur kos ku ta mas ku 39 grado ta keda konsiderá komo kentura. Pa bo midi su temperatura ta mihó bo hasié ora e kachó a kaba di sosegá, di aktividat, wega, strès òf un buèlta den outo ya ku tur esakinan por okashoná su temperatura pa elevá.
Pa kachónan ku tin habrimentu di barika ta mihó bo duna nan aros ku filè di galiña pa kalma e stoma i tripanan.
Wak pa e diferente malesanan i nan síntoma nan e kapítulo ku ta trata kuido di e kachó adulto. Einan tin deskribí e mayoria malesa ku ta paresé riba nos isla.
©Rescueracao 2020


text:
Si e bestia su kurason ta bati pero e ta fuera di konosementu kuminsá ku respirashon artifisial. Si su kurason no ta bati kuminsá ku reanimashon.
Paga tinu si ku respirashon artifisial i reanimashon por hasi daño físiko na e bestia. Algu ku den kasonan di emergensia ta aseptabel pa bo tuma e riesgo ei, pero NUNKA no ta bon pa bo hasi e ehersisio aki riba bestia salú. Chek pa e indikashon di palpitashon di kurason, respirashon i temperatura korporal e promé kapítulo di e balornan korporal normal.
RESPIRASHON ARTIFISIAL
Respirashon artifisial bo so por hasi, esta sin yudansa di mas hende:
- Pone e bestia drumi riba su banda drechi
- Manda su kabes patras pa e garganta ta liber pa rosea
- Saka su lenga règt pafó
- Deshasí di opstákulo ku lo por stroba manera sleim, sanger, òf kualkier kos ku e por a guli
- Pone 1 man rondó di e boka pa mantené e boka será
- Kachónan grandi/mediano òf otro bestia pone bo boka riba nan nanishi i sòru pa bo boka ta será
- Kachónan chikí/pushi òf otro bestianan chikí pone bo boka riba nan nanishi i boka. Sòru pa bo boka no ta kompletamente sera pa e airu ku ta demasiado por skapa.
- Saka bo rosea ku forsa i duna e bestia rosea 4-5 bia purá tras di otro. Tene kuidou pa bo no dun’é demasiado rosea, bo kontenido di pulmon ta muchu mas ku di e bestia.
- Wak si e pulmonnan ta yena
- Lag’é bai pa e pulmon por saka e airu
- Wak si e mes a kuminsá hala rosea
- Si akaso e no a kuminsá hala rosea riba su mes, òf e ta suak sigui ku e respirashon artifisial
- For di e momento aki bo ta dun’é 20-30 rosea pa minüt. (kada 2-3 sekònde) te ora e mes kuminsá hala rosea òf te ora bo a logra drenta den kontakto ku un veterinario.
- Keda kontrolá su batimentu di kurason
- Si e stòp di bati kuminsá reanim’é
REANIMASHON
Pa reanimashon mihó bo tin un hende mas huntu ku bo, ta bon pa bo hasié ku 2 hende. 1 persona ta enkargá ku e respirashon i 1 ta sòru pa masashi di e kurason. Reanimashon ta respirashon artifisial en kombinashon ku masashi di e kurason.
- Sigui ku e respirashon artifisial ku 20-30 bia pa minüt
- Pone bo dedenan i dùim na tur dos banda di e tabla di pechu tras di su èlebog. Serka bestianan mas grandi bo ta hasi uzo di bo man kompleto. Pusha mas o ménos 100x pa minüt ku forsa riba e pechu.
- Na kada di 3 i di 5 bia bo ta duna e respirashon artifisial
- stòp kada 90 sekònde pa kontrolá si e kurason ta bati normal òf ku su rosea tambe a normalisá
- Sigui te ora su kurason i rosea normalisá
- Bo por sigui reanimá te un máksimo di 15 minüt, despues no tin sentido pa sigui
- Si e kurason i rosea stabilisá bai direktamente serka un veterinario pa mas tratamentu.
©Rescueracao, translation Denice Bezemer.
Like us @ Facebook


text:
- E ta un enfermedad nobo y cu ainda expertonan/scientificonan no tin mucho conocemento;
- Ta existi miedo di algo desconoci y;
- Ta facil pa asocia e miedo aki cu otro facetanan relata cu miedo.
15 di juni ‘Dia Mundial di Conscientisacion rondo di Abuso di Anciano’ PARTI 1
E impacto di COVID-19 riba violencia, abuso, discriminacion y e negligencia di nos grandinan Skirbi pa: Proyecto Bisa No Abuso di Anciano Aruba E Asamblea General di Organisacion di Nacionnan Uni (ONU) a asigna 15 di juni como “Dia Mundial di Conscientisacion rondo di Abuso di Anciano” (resolucion A/RES/66/127). Segun calculacion di OMS (Organisacion Mundial di Salubridad), 1 den cada 6 persona mayor di 60 aña ta wordo abusa. Esaki ta encera casi 141 miyon di persona den henter mundo. Por bien ta cu e cifra aki ta mucho mas halto, ya cu abuso di anciano ta un di e violencianan mas oculto of scondi y menos raporta den comunidad. A pesar di falta di dato confiabel di e cantidad real di abuso di anciano den comunidadnan unda mayoria di e grupo di 60+ ta biba, tin informe cu ta revela un impacto halto di e pandemia di COVID-19, tanto riba aumento di casonan di abuso como di interupcion di servicio y medidanan di proteccion. Secretario General di ONU,sr. Antonio Gutierres, a adverti den su discurso tocante e impacto di Covid-19 riba nos grandinan cu e medidanan pa restringi movimento por resulta den un incidencia grandi di violencia contra e grupo di hende di 60+ di tur tipo di abuso: fisico, emocional, financiero, sexual, negligencia, falta di atencion / negligencia medico pa casonan no relaciona cu COVID-19; negligencia y abuso den institucionnan y centronan di cuido. E abusonan aki por resulta tambe pa motibo di un aumento di pobresa causa pa desempleo, e impacto dramatico riba e bienestar y salud mental; e trauma relata na stigmatisacion y discriminacion etc. Tambe e a afirma cu door di falta di legislacion adecua na nivel nacional pa proteha e derechonan di e grupo di 60+ y e ausencia di un marco legal internacional acorda, ta contribui na vulnerabilidad di nos grandinan cu na su turno por contribui na reacionnan inadecua na e crisis di COVID-19 y cu mester yena e buraconan aki. E crisis di COVID-19 a pone esnan di 60+ den un “spotlight”: incluso cu informe preocupante di casonan di abuso y negligencia di esnan cu ta cay den e grupo di 60+ den institucionnan di atencion y cuido di un largo duracion. Aki a resalta cu no ta distingui e grupo saludabel di 60+ y esnan cu un riesgo halto di un enfermedad grave y mortal. Y riba dje mester a wanta entre otro stigmatisacion social a traves di uso di stereotipificacion, lenguahe abusivo, etiketa/label, discriminacion, exclusion (unda opinion di e anciano derepente no ta conta mas, etc.). Tin institucionnan di cuido cu a pone tur anciano den carentena durante pa mas di 3 luna sin tene cuenta cu e consecuencianan di sentimentonan di soledad, abandon, aislamento, depression y cambionan cognitivo y loke esakinan por trece cu ne den caso cu mester normalisa e bida diario pa e grandinan. PERO PAKICO COVID-19 TA CAUSA TANTO STIGMA? E nivel di e stigma asocia cu COVID-19 ta basa su mes riba 3 factor principal:


text:
E mentalista, ilusionista y artista Guy Bavli lo ta na Aruba pa presenta un show den e Alhambra Ballroom riba dianan 3, 4 y 5 di Juli, hibando e publico riba un aventura den e misterionan di e mente humano. E anochi na Alhambra Ballroom lo ta yena cu wega mental y humor, demostrando Guy su podernan scondi, cualnan ta bai contra logica y sciencia, ya cu su podernan telekinetico por move obhetonan sin e uso di cualkier toke fisico. Harimento ta un tremendo medicina, Guy ta bisa, y mi publiconan interactivo ta hari y sacudi nan cabes ora nan no por kere con mi ta lesa nan mente cu un mescla di mentalismo y ilusion, psicologia, fisiologia y intuicion cu ta entretenimento puro. Naci na Tel-Aviv, Israel, Guy a cuminsa duna show dilanti di publiconan en bibo na e edad di cinco aña. Ora e tabatin ocho aña, el a duna su prome presentacion profesional na un club di landamento na Tel-Aviv, y esaki tabata su prome presentacion paga. Desde e dia aki e no a baha mas di e scenario. Carchinan pa Guy su tres presentacionnan na Aruba ta obtenibel na Alhambra Ballroom, y e cahera di Alhambra Casino. Portanan ta habri pa 7:30pm, y e show ta cuminsa pa 8pm. Bo ta wordo conseha pa laga bo logica na e porta, segun Guy, y explora e posibilidad di e mente humano hunto cu mi. Guy, kende a yega di bishita Aruba varios biaha, incluyendo pa duna presentacionnan priva, ta amigo di ehecutivonan di Divi Resorts Alex Nieumeyer, Tabitha Fecunda y Marin Bijl, y e por ser mira akinan na Fusion, unda el a ofrece un fiesta di cocktail cu miembronan di prensa local.
Prome lustro di Kiwanis Club of Aruba su Fundraising Golf Tournament
March 31, 2014 0


text: Oranjestad, 24 september 2020, Observando un publicacion cu a sali riba un website di noticia, Team di Crisis di Gobierno ta desea di informa comunidad cu no ta berdad cu testnan ta cabando den e cantidad cu por tin consecuencia cu Aruba no por sigui haci test of cu menos test lo bay ser haci. Ayera anochi Minister Dangui Oduber y Dr. Rodenburg a informa cu ta berdad cu hopi test a ser haci y cu Aruba ta un di e paisnan cu mas test a haci per capita na mundo. Esaki ta logico cu a afecta e stock, pero no pa afecta e cantidad di test cu ta ser haci diariamente. Den e conferencia di prensa Minister Oduber a bisa tambe bon cla cu a haci pedida caba pa mas test. HOH a confirma cu weekend aki mes ya e cargamento nobo di test ta yega Aruba. Crisis Team ta lamenta e forma con e noticia a sali publica, pueblo por ta trankil.


text: E coronavírùs nobo ta pasa di hende pa hende primordialmente dor di tosa òf nister. E persona ku tosa of nister ta saka gotanan ku e vírùs ku e otro den su serkania por inhalá i asina e tambe por haña e malesa. Un otro manera di transmishon ta ora e gotanan ku vírùs kai riba un superifisie òf opheto, i un otro hende mishi ku e gotanan aki i despues mishi ku su kara (wowo, nanishi òf boka) e mes por introdusí e vírùs den su kurpa. Te asina leu ku por a investigá e vírùs nobo aki, e posibilidat di pasa e vírùs sin ku un persona tin sintoma ta hopi chikí.


text:
“Tur cos aki na mundo tin su ora y su tempo. Ora pa nace y ora pa muri, ora pa yora y ora pa hari, ora pa keda keto y ora pa papia, ora pa stima y ora pa odia, ora pa guerra y ora pa paz” Predicador 3: 1,2,4,7,8
Cu un amor grandi pa bida y un stimacion inmenso pa su famia a bay sosega despues di un lucha largo:
Sra. Graciela U. Vrolijk – Geerman
Mihor conoci como “Gina”
*13-01-1971 – †09-08-2022
Na nomber di su: Esposo: Robert Vrolijk
Yiunan: Garrick Bislip y Yessica , Garreth Vrolijk y Sherr,
Jarreth Vrolijk
Nietanan: Gabriella y Cathleya Bislip
Rumannan: Rodney Geerman y Giancarla, Derrick Geerman
Riangelo Geerman , Richinella Geerman
Ruman di criansa: Roderick Simon
Mayornan: † Marcela Solognier
Robby Geerman y Yenny
Wela y Welonan: Irma Solognier – Rasmijn
† Fransico Solognier
† Carmelita Geerman – Briezen, † Marcelo Geerman.
Suegra/o: Cecilia Vrolijk – v/d Berg
† Fransisco Vrolijk
Tantanan manera un mama: Brigida Maduro – Geerman
Mirla Solognier
Madrina y Padrino:
† Maria Simon – Geerman
Eddy Briezen
Ihanan: Crislaine Ridderstap , Rodney Jr. Geerman
Amiga di cas: Gloria
Amiga na Hulanda: Sandra y Desiree
Swa y Cuñanan; Tanta y Omonan; Sobrina y Sobrinonan; Prima y Primonan; Comer y Compernan; Ex coleganan di Valero Aruba Refinery.
Demas famia: Vrolijk, Geerman, Bislip, Solognier, Rasmijn, Briezen, Simon, Clement, van den Berg, Ras, Maduro, Henriquez, Wever, Kock, Lamper, Muller, Stacia, Fingal, Dirksz, Minke, Leo, Orman.
Rumannan den Cristo: Camino Neo-catecumenal; Cara Sagrado di Hesu Cristo; parokianonan di Cristo Rey, Grupo Centro Pastoral Aruba; grupo di “Theologia Fundamental Aruba”, Divine Wind, LAM Aruba.
Ta invita amigo/a, bisiña y conocirnan pa asisti na acto di entiero cual lo tuma lugar diarason, 17 di augustus 2022 pa 11or di mainta saliendo for di Iglesia Cristo Rey pa santana catolico na Sabana Basora. Restonan mortal ta reposa for di 9or di mainta den Iglesia Cristo Rey na Brazil.
Nos ta pidi disculpa si den nos tristesa nos por a lubida un of otro famia. Y no ta ricibi condolencia despues di entiero.


text:
Small claim court: Un prosedura na korte apropiá pa nos konsumidónan
Nos Kódigo Sivil ta kontené leinan ku ta protehá derechinan di Konsumidó. Un ehèmpel ta e derechi riba un bon produkto. Si despues di kompra, e produkto resultá di ta defisiente, e konsumidó por eksihí di e komersiante pa drecha òf remplasá e produkto. Si e komersiante no ta dispuesto pa hasi esaki, e konsumidó por disolvé e akuerdo di kompra i eksihí su sèn bèk. Pues nos Kódigo Sivil tin reglanan spesífiko pa loke ta trata derechinan di un Konsumidó i por lo general no por desviá di e reglanan akí.
Apesar ku lei ta otorgá konsumidónan diferente derechinan, den práktika e derechinan akí ta ser violá riba base regular komo ku ainda na Kòrsou no tin un sistema hurídiko apropiá pa trata mayoria kaso di konsumidó. Proseduranan na Korte por dura largu i por ta kompliká i gastunan mará na un prosedura den Korte ta haltu, sigur kompará ku preis di kompra di un produkto òf servisio.
Ta pa e motibu akí, Fundashon pa Konsumidó pa añanan kaba ta luchando pa adaptá nos leinan pa yega na un prosedura na Korte fásil, aksesibel i pagabel pa konsumidónan por eksihí i haña un desishon di Korte pa imponé pa e komersiante kumpli ku su deber pa ku e konsumidó. Na aña 2015 nos a entregá un vershon di e lei akí na gobièrnu di Kòrsou. Sinembargo, den e añanan ku a pasa no a aktua riba adaptashon di e konsepto di lei ku a keda entregá. No opstante e echo aki, Fundashon pa Konsumidó a sigui traha pa simplifiká e konsepto di lei ainda mas i e resultado ta e konsepto nobo: e “concept-Landsverordening tot aanpassing van het Wetboek van Burgerlijke Rechtsvordering ter zake van rechterlijke bevelen in zaken van beperkt geldelijk belang (small claims court)”. Kopia di e konsepto di lei aki a ser entregá ayera 11 yanüari 2021 na Parlamento di Kòrsou.
E lei akí ta garantisá akseso na Korte, hasiendo uso di un proseso apropiá pa kasonan di konsumidó, na un tarifa muchu mas abou. Segun e proposishon di lei, un konsumidó por entregá un petishon na korte hasiendo uso di e prosedura akí si su kleim no ta surpasá e montante di ANG. 10,000.00. E konsumidó ku entregá su petishon ta paga solamente un montante di ANG. 50.00 ora e entregá e petishon na korte. Sigur pa loke ta trata balornan di produktonan, e suma akí ta kuadra muchu mas ku un kaso típiko na Kòrsou kaminda un komersiante a bende e konsumidó un produkto defisiente. E konsumidó por pidi pa e komersiante pag’é un suma, por ehèmpel si el a disolvé e akuerdo di kompra, pero tambe e por pidi pa remplasá un produkto òf drecha un produkto. Aktualmente, por usa e prosedura eksistente solamente pa eksihí pago di un suma ku no ta surpasá e montante di ANG. 10,000.00. Pues loke por pidi usando e prosedura akual di ‘rechterlijke bevelen tot betaling’ ta sumamente limitá, sigur pa e konsumidó.
Pa hasi e proseso ainda mas fásil pa nos konsumidónan, Fundashon pa Konsumidó lo traha formularionan básiko ku e konsumidó por yena na momentu ku e ke entregá un petishon na korte, hasiendo uso di e prosedura nobo. Asin’ei e konsumidó por entregá su petishon sin sintié obligá pa kontratá un abogado ku ta trese gastunan adishonal. E konsumidó, no opstante, semper por aserká un abogado si e ta haña esaki nesesario.
E konsepto di adaptashon di lei akí a wòrdu presentá na e huesnan ku ta forma parti di nos Korte Komun di Hustisia di Aruba, Kòrsou i Sint Maarten i di Boneiru, Sint Eustatius i Saba, na Orden di Abogado i na Kámara di Komèrsio pa konsulta. A tene kuenta ku komentarionan di Orden di Abogado i a adaptá e konsepto a base di e komentarionan akí. Ademas, e proposishon di lei akí lo no tin konsekuensianan pa ku presupuesto di gobièrnu.
Komo tal, Fundashon pa Konsumidó ta hasi un yamada na gobièrnu di Kòrsou i Parlamento di Kòrsou pa pasa e lei akí mas pronto posibel. Kaminda derechinan di konsumidónan ta ser respetá, henter e ekonomia di e pais ta benefisiá. Un konsekuensia ku probablemente e adaptashon di lei akí lo trese kuné, ta ku kalidat di produkto- i servisionan na Kòrsou lo subi. Esaki sigur ta kumbiní nos tur. Pasó al final di dia: Nos tur ta konsumidó!
Atentamente,
Fundashon pa Konsumidó
Concept LV Small Claims Court
MVT Small Claims Court
Brief Staten Small Claims Court


text:
Konmemorá
No tin basta dia den un aña
pa konmemorá un i tur.
Pensa riba nan chisté,
muhenan rebelde ku ta
kana na kabes den kaya
kaminda machismo ta manda.
Nan hep hanchu den katuna kolorido
manera pankarta sin palabra
ku ta nifiká: salbabida.
Esnan ku ta pone mesa mainta
ku Ovamaltine i pap'i kuèkerot.
Despues dje sunch'i gèmber i kané
yama ayó rumbo bùs'i skol.
Esnan ku ta tofer fiesta inolvidabel
ku kakiña i piñata den fragansia'i tamarijn.
Esnan ku ta duna lès sin krèit ni pizarin:
Sa unda bo ke bai. Plania bo ruta.
Pone promé paso. Tene trayekto.
No hala atras pa ningun.


text:
Djarason ultimo fecha 16 di Juni 2021 partido nr 13 di e kampionato balido pa FFB a bai entre Juventus i Real Rincon.
Un partido ku a mira un total di 3 gol.
Un partido ku hopi hende ker a mira.
Real Rincon ta habri e score na di 13 min ku gol di *Jairo Clarenda* na di 23 min Juventus ta logra empata e wega 1-1 ku gol di *Jandino Frans*
1-1 ta e score ku e partido a bai sosega ku ne.
Den di dos mitar e ritmo di wega a subi un tiki i ta qmbos ekipo ta keda purba pero sin resultado.Na di 88 min Ilfred Piar ku un tremendo kruse ta baha den pianan di *Lacey Pauletta* ta score 2-1 na fabor di Real Rincon.
Score final 2-1
E refri ku a dirigi e partido: Bryan Virginie
Un total di 134 hende a paga pa mira e partido.
96 adulto
19 mucha
19 60+
Un danki na e fanatikada ku a paga pa mira e partido.


text:
Orange Grove ta bolbe bek na Aruba pa un concierto gratis !
E banda origina di St. Maarten, Orange Grove, cu actualmente ta tocando na festivalnan na Europa hunto cu por ehemplo e famoso DJ Bob Sinclair, ta tour Caribe y lo duna un concierto gratis e diasabra aki, 21 di Juni, na South Beach Lounge. Orange Grove ta gusta bini Aruba, e 5 musiconan ta bishita nos pais cada aña durante e ‘ Isla Concert’ cu Vibration PR ta organisa pa promove artistanan Caribense na Aruba. Aña pasa 900 hende a scucha nan toca na Sand Bar hunto cu Levi Silvanie y Punky Donch y na Juli hunto cu Patrick Graham y Datapanik. Nan cantica di exito, Living Easy a haya masha hopi acogida na Aruba bek na 2009 y aworaki e banda tin nan cantica nobo Ready for it, remixed door di e Frances Bob Sinclair, y haciendo un furia den e music charts Europeo. Cantante principal Michael Maidwell y su bon amigo guitarista Jacob Streefkerk a forma e banda den 2001. Lo cual a cuminsa como un grupo di Hip Hop a desaroya den un di zonidonan mas unico di Caribe, combinando Rock, Hip Hop y Reggea. Pa mas cu 10 aña nan a continua di amplia nan fanbase di Caribe pa Europa y Merca, cu e unico meta pa brinda e mundo nan ‘feel-good vibes’. E ‘Isla Concert’ lo tuma luga e diasabra proximo dia 21 di Juni cuminsando 8:00, pero South Beach lo habri su portanan pa tur wega di FIFA durante dia. Guest performances di DJ Selekt y DJ Ralph. Entrada ta gratis pero VIP mesanan por wordo reserva door di contact Vibration PR na 5932880 of Jane PR + na 5971709. Pa mas informacion por fabor bishita e pagina di Facebook: Orange Grove @ South Beach Lounge Aruba. E ‘Isla Concert ta wordo gesponsor door di Vibration PR, Avis, La Cabana, Balashi y Jane


text:
WILLEMSTAD — For di awe, djaluna 5 di mart, partidonan di futbòl lo mira akshon bèk den Stadion Ergilio Hato. Esaki despues ku luna pasa trabou nan a kuminsá pa rekonstrukshon di e tereno.
Awor, trabou nan a terminá i tur kos ta kla pa e partidonan di Liga MCB tuma lugá den Stadion Ergilio Hato.
Un danki ta bai na gobièrnu di Kòrsou, kompania Edelgras, kompania CWM, FDDK i tur esnan ku a hasi posibel ku futbòl por bolbe hasi uso di Stadion Ergilio Hato.
Un danki tambe ta gerensia di Fundashon Barika Hel i SUBT kaminda e partidonan di Liga MCB tambe lo kontinuá.
E partidonan di nos selekshon nashonal di dianan 23 i 26 mart próksimo kontra e selekshon di Bolivia tambe lo tuma lugá den nos stadion nashonal pa 8’or di anochi.
Reservá ámbos fecha pa bo bin apoyá i sostené nos selekshon nashonal, e kampionnan di e Scotiabank Caribbean Cup 2017, komo e di 12 hungadó!
Skema pa e próksimo partidonan di Liga MCB Segundo Divishon:
Skema pa e próksimo partidonan di Liga MCB Promé Divishon:
*Tur e partidonan aki ta tuma lugá na Stadion Ergilio Hato!
Liga MCB Promé Divishon a sigui wikènt tras di lomba ku algun partido sumamente interesante di e segundo buèlta.
Kosnan ta birando kayente paso esaki lo ta e último buèlta promé ku e buèlta di 6 kuminsá i tur ekipo ke ta aden! E preis pa Liga MCB Promé Divishon ta fl.6 pa adulto miéntras mucha di 6 te ku 12 aña i 60+ ta paga solamente fl.2.50.
Liga MCB Segundo Divishon tambe ta kontinuá ku algun tremendo partidonan di e segundo buèlta. Tur e partidonan aki lo tuma lugá na Stadion Ergilio Hato, FFK òf Stadion Dr.Antoine Maduro i e entrada ta kosta fl.3,- pa tur hende.
Un yamada ta bai na hinter e pueblo di Kòrsou pa asistí na e tremendo partidonan di Liga MCB. Bin pasa un ratu ameno den kompania di bo famia i disfrutá di bo deporte preferí e deporte rei, futbòl i e siman aki den nos stadion nashonal!
MCB i FFK ta wardabo!


text:
TAMPA — Despues ku 31 di òktober último, nos selekshon nashonal kategoria U-20 a biaha pa Tampa pa asina kumpli ku nan kompromisonan den e C, awe 11 di novèmber den oranan di anochi nos selekshon a regresá despues di e keda na terser puesto. Lamentabelmente nos no a logra klasifiká pa e siguiente buèlta.
Na tur ta tin 35 pais ku a kompetí den e kampionato aki i nos tabata den pul F huntu ku El Salvador, Guatemala, Guyana i Cayman Islands.
Resultado di nos weganan:
Durante nos promé enkuentro kontra El Salvador nos a kai vensí i a pèrdè ku e skor pèrtá di 2 pa 1. Luchenthly Vrutaal tabata esun ku a anotá e úniko gol pa Kòrsou. Den nos segundo partido kontra Guatemala, nan a sa di gana nos 3-1 i e gol di nos tabata un outo gol.
Durante nos terser partido nos a sali viktorioso i a gana Guyana ku e skor di 4-3 ku golnan di Jaron Vicario, Meghan Valpoort, Carolith Fermina ku un outogol. Den nos último partido kontra Cayman Island nos a gana ku skor di 4-2. Jaron Vicario, Gianni van de Pitte (2x) ku Giorney Royer ta esnan ku a anotá e golnan ku a hiba nos na e viktoria.
Ku e resultadonan aki nos a terminá na terser lugá ku un total di 6 punto, 10 gol na fabor i 10 gol kontra. Konsekuentemente nos no a logra klasifiká pa siguiente buèlta di e torneo aki.
Nos selekshon nashonal kategoria U-20 a konsistí di un grupo di 20 hungadó, di kua mitar ta hungadónan áktivo den nos Kampionato Hubenil i e otro mitar ta nos hungadónan residensiá aya na Hulanda. Nos selekshon a wòrdu dirigí pa Sr. Ludwig Alberto ku ta e entrenadó di e selekshon aki i Sr. Gersinio Constancia ku ta e asistente di e entrenadó.
Tambe a biaha huntu ku e selekshon Sr. Sherwin Inesia ku ta e masahista di e selekshon, Sr. Roderick Rojer ku ta esun enkargá ku e materialnan, Sr. Marcelo Pisas ku ta entrenadó di e porteronan, Sr. Ramfis Filet ku ta e dòkter di nos selekshon i e hefe di delegashon ku tabata Sr. Shaheen Elhage, miembro di direktiva di FFK.
Nos selekshon ta konsistí di e siguiente hungadónan:
- Kevin Juliana
- Danel Rosa
- Quinton Burk
- Ayodele Kwidama
- Dion Hooi
- Roderick Bolijn
- Giorney Royer
- Jonathan Libania
- Meghan Valpoort
- Jaron Vicario
- Quincy Does
- Sugently Martha
- Luchenthly Vrutaal
- Sharrion Pietersz
- Rogyaer Anita
- Gianni Van de Pitte
- Nixon Buntin
- Quintin Rustveld
- Carolith Fermina
- Williaam Plaate


text:
Resultado di Beisbòl Liga Grandi ayera:
Wild Card Liga Amerikano
- Houston Astros a derota New York Yankees ku skor di 3-0
Didi Gregorius a konektá 1 hit den 3 turno na bate
Partido di Beisbòl Liga Grandi awe:
Wild Card Liga Nashonal
- Chicago Cubs kontra Pittsburgh Pirates
Kòrtiku:
- Siman pasa e organisashon di Baltimore Orioles a laga picher Wendell Floranus den libertat. Wendell den e temporada tras di lomba tabata ku e ekipo di GCL Orioles den Gulf Coast League. Akinan e picher di 20 aña a logra un rèkert di 1-2 ku un efektividat di 1.75 den 17 aparishon. Wendell ya un profeshonal pa kuater aña a keda firma na 2011 pa Orioles. Na 2012 e pelotero a kuminsá picha den Dominican Summer League i a hasi e pase pa Gulf Coast League na Merka den 2014.


text:
MANAGUA — Segun ‘Revista Beisbolera’ di Nicaragua, e ekipo di Tigres de Chinandega na Nicaragua a añadí e pelotero di Kòrsou, Curt Smith na nan ekipo. Sin embargo, e ekipo di Chinandega no a hasi un anunsio ofisial ainda.
Curt den e temporada tras di lomba a hunga ku e ekipo di Lincoln Saltdogs den Liga Independiente. Akinan e pelotero a finalisá temporada ku un promedio di .294 ku 12 honron i 61 kareda empuha den 87 partido.
Den e torneo di Premier12, kaminda Curt a partisipá ku e selekshon di Reino, e pelotero a bati pa un promedio di .400 ku 1 honron, 2 doblete i 9 kareda empuha den seis partido.


text:
Compara cu januari 2021, e cantidad di placa den circulacion a crece cu Afl. 42,2 miyon te na Afl. 4.818,6 miyon den e luna di februari 2021. Esaki a resulta for di un subida den tanto e reserva activo domestico netto (+Afl. 26,8 miyon) y den e reserva di divisa netto (+Afl. 15,3 miyon).
E expansion den e activo domestico a wordo causa pa un aumento den credito domestico (+Afl.34,8 miyon).Transaccionnan no relata na credito a baha cu Afl. 8,0 miyon. E subida den credito domestico ta wordo atribui na un expansion den credito bancario netto na e sector publico (+Afl. 66,3 miyon) y un bahada den credito bancario na e sector priva (-Afl. 31,5 miyon).
E subida den credito bancario netto na e sector publico a wordo causa pa un bahada den deposito di gobierno (-Afl. 106,2 miyon) y e asina yama “gross claims” (-Afl. 39,9 miyon). E bahada den credito bancario na sector priva a resulta for di menos credito na empresa (-Afl. 23,7 miyon), credito na consumidor (-Afl. 9,7 miyon) y un subida den hipoteca pa vivienda (+Afl. 1,9 miyon).
E reserva di divisa di e sector bancario a subi causa pa compra netto di divisa for di publico (+Afl. 140,2 miyon), principalmente relaciona cu entrada genera for di turismo y transferencia netto for di cuentanan den exterior di companianan local. Esaki a wordo pa un gran parti neutralisa pa benta netto di divisa na publico (-Afl. 124,9 miyon), mas tanto relaciona cu pago pa importacion di mercancía y otro servicionan.
Inflacion
E nivel general di prijs, cu ta wordo midi door di e indice di prijs di consumo, a registra un bahada di1,9 porciento den e luna di februari2021, compara cu februari 2020. E contribuyente principal na e bahada aki tabata e componentenan“Recreacion y Cultura”, “Mobilario” y“Transporte”.
Pa loke ta trata e promedio anual di e tasa di inflacion, esaki a registra -2,2 porciento na februari 2021, compara cu -1.8 porciento na januari 2021.
Entrada di Gobierno
Entrada total di gobierno a suma Afl. 62,6 miyon na februari 2021, cual ta Afl.41,4 miyon menos cu e mesun luna di e aña anterior. Esaki a resulta for di bahada den entrada di impuesto (-Afl. 40,5 miyon) y den entrada no relata na impuesto (-Afl. 0,9 miyon).
E caida den entrada di impuesto a wordo causa principalmente pa menos entrada for di impuesto riba entrada (-Afl. 7,7 miyon), e asina yama “transfer tax” (-Afl. 7,2 miyon), impuesto riba benta di negoshi (-Afl 6,1 miyon) y entrada for di impuesto riba vehiculo di motor (-Afl. 5,9 miyon).
Turismo
Na februari 2021, e cantidad di turista registra ta 31.982 turista, cual ta 63.305 menos bishitante (-66,4 porciento) compara cu na februari 2020. E bahada aki a wordo causa pa un reduccion den tur mercado. E mercado di Norte Americano, e mercado Latino Americano, y e mercado Europeo a baha cu 53.216 bishitante (-65,6 porciento), 4.150 bishitante (-76,4 porciento) y 5.018 bishitante (-71,7 porciento), respectivamente.


text:
Den cuadro di integridad, transparencia y bon gobernacion ta di vital importancia pa Prome Minister Evelyn Wever- Croes institui un ekipo di experto pa haci investigacionan rapido den Serlimar, DIP y DOW prome cu por sigui dilanti. Sigur awo cu ta di dos director di Serlimar cu ta bay den menos cu 3 aña di gobernacion y ainda mas preocupante ta cu ministernan di mesun partido cu tin e carteranan aki ta acusa otronan di a haci actonan coruptivo den asuntonan di tereno. Te hasta ta acusa un colega minister di a mal usa e ley di destaho publico y tambe di a otorga contractnan cu hendenan spirito. Ta di vital importancia pa nos Prome Minister ta na altura di tur esakinan den cuadro di transparencia y bon gobernacion y sigur den cuadro di integridad. Minister President mester ta na altura kico ta pasando den departamentonan y sigur pa kita e duda cu nos Minister President lo ta tapa cosnan cu a bay robes pa por keda goberna.
Serlimar
Den menos di 3 aña di gobernacion y cu un partner den gobernacion , dos director a bay y tambe dos minister sin cu a trece nada na e solucion di problematica di sushi na Aruba. Locual si nos por a constata ta un atake formal di e ultimo Minister riba su colega anterior di actonan cu por ser categorisa fraudulento, pero sigur cu segun e ex minsiter aki cu a haci e situacion di Serlimar mas vulnerabel. Y sigur pami como parlamentario ta di vital importancia pa sa y pa pueblo sa ta kico a pasa den Serlimar y ta pa es motibo cu e departamento aki mester keda bao di Promer Minister pa investiga y sigur purba ainda pa remedia y salba e compania y trece solucion a corto tempo pa cuminsa atende e problematica di sushi na Aruba porfin.
DIP
Di 2001 pa awo DIP ta simbolo di corupcion. Unda bo bira ta pluma bo ta haya. Di 2009 un ex Minsiter yama broedende kip a ser investiga pa WODC den cuadro di brug di madushi y otrogamento na supuesto sponsersnan di campaña. Di 2009 pa 2017 a conoce un Avestruz, di 2017 pa 2019 un Flamingo y awo un biaha mas di 2020 un broedende kip unda cu un biaha mas tin indicacion di actonan no corecto. Ta na su lugar pa pone ordo y sigur percura pa DIP por conoce un mihor imagen bao di encargo di nos Promer Minsiter cu ta para pa integridad y sigur unda cu su mandato pa depolarisa DIP di politiconan e prome stap a ser tuma.
DOW
Den DOW basa riba acusacion di e ex Minister na su colega di partido, ta haci hopi urgente pa e cartera keda bao di nos Promer Minister pa haci e investigacionan necesario pa por percura tambe pa depolarisa e departamento di politica y percura pa inverti mescos cu mester ser haci na DIP pa un sistema di track unda tur hende por wak unda nan peticion ta.
Como parlamentario mi ta para pa integridad, bon gobernacion y transparencia
Como parlamentario mi ta para pa integridad, bon gobernacion y transparencia. Mi ta den opinion cu esakinan ta di vital importancia pa e departamentonan aki keda bao encargo di Minister President p’asina atende cu nan y sigur haci e investigacionan necesario, pa kita e imagen eroneo cu tin eyfo cu nos Minister President ta tapa casonan di corupcion bao di e gobernacion aki. Ta sumamente importante pa trece trankilidad y sigur confiansa bek den e ciudadano cu a bay perdi, debi na cada bes tin actonan cu no ta cuadra cu ley ta sigui pasa y sigur a bira un circulo vicioso. Ami sigur kier pa kibra e circulo vicioso aki, paso si nos kier percura pa Aruba tin futuro mester ser kibra di una bes por todo!